ལ།
༄༅། །ནཱ་རོ་མཁའ་སྤྲོད་མའི་རིམ་གཉིས་ཀྱི་སྨོན་འགྲེལ་གསང་
ཆེན་ལམ་གྱི་སྙིང་བོ་ཞེས་བྱ་བ་བཞུགས་སོ། །
སརྦ་ཛ་ག་ཧཾ། །
/,
༄༅། །ན་མོ་གུ་རུ་བཛྲ་ཝ་ར་ཧི། འདིར་རྡོ་རྗེ་རྣལ་འབྱོར་མའི་སྨོན་ལམ་
གྱི་དོན་བཤད་པ་ལ་གཉིས། ཐོབ་བྱ་མཁའ་སྤྱོད་ཆེན་མོ་དངོས་བཟུང་བ་དང༌།
དེ་ཐོབ་པའི་དོན་དུ་སྨོན་པའོ། ། དང་བོ་ལ། དངོས་དང་། རྒྱུད་གང་ནས་བསྟན་
པའི་ཁུངས་བཤད་པའོ། ། དང་བོ་ནི། མཚན་དོན་གྱི་སྟེང་ནས་རང་ལམ་
ཡོངས་སུ་རྫོགས་པའི་གོ་བ་བསྐྱེད་པ་ནི་རྒྱུད་སྡེ་གོང་འོག་ཐམས་ཅད་ལ་འདྲ་
བས། འདིར་ཁེ་ཙ་ར་ཡ་ཞེས་པའི་ཁེ་ནམ་མཁའ་སྟེ་སྤྲོས་པའི་མཐའ་ཐམས་
ཅད་དང་བྲལ་པའི་ཆོས་དབྱིངས་སྟོང་བ་ཉིད་དང་། ཙ་ར་སྤྱོད་པ་སྟེ་དེ་དང་ནམ་
མཁའ་ལ་ནམ་མཁའ་འདྲེས་པ་ལྟར་དབྱེར་མེད་རོ་གཅིག་ཏུ་ཞུགས་པའི་ཡུལ་
ཅན་བདེ་བ་ཆེན་པོའི་ཡེ་ཤེས་སོ། ། མདོར་དྲིལ་ན་དུས་གསུམ་གྱི་འཕགས་
བཞི་བསྐྱེད་པའི་རྒྱལ་ཡུམ་ཤེར་ཕྱིན་ཏེ་འབྲས་བུའི་སའི་ཐུགས་བདེ་སྟོང་
གཉིས་སུ་མེད་པའི་ཡེ་ཤེས་སོ། ། ཝ་ནི་ངག་ལམ་འདས་པའི་སྒྲ། །ར་ནི་རྡུལ་
དང་བྲལ་བ་ཉིད། །ཧི་ནི་རྒྱུ་རྣམས་མི་དམིགས་པ། །ཕག་མོའི་སྒྲ་རུ་རབ་ཏུ་
བསྒྲགས། ། ཞེས་ཀྱང་གསུངས་སོ། ། གཉིས་པ་དེ་ཉིད་རྒྱུད་གང་ནས་བསྟན་
པ་ནི། །དེར་བགྲོད་བྱེད་ཀྱི་ལམ་འབྲས་བུ་དང་བཅས་པ་དཔལ་ཧེ་རུ་ཀའི་རྩ་
621

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
བཤད་ཀྱི་རྒྱུད་རྣམས་དང་། ཁྱད་པར་བདེ་མཆོག་རྩ་རྒྱུད་ལེའུ་ང་གཅིག་པའི་
ལེའུ་ཞེ་བརྒྱད་པར། དེ་ལས་གཞན་ཡང་བཤད་བྱ་བ། །མཁའ་འགྲོ་ཀུན་གྱི་
དགེ་བ་དང་། སྙིང་བོའི་རྣལ་འབྱོར་མ་ཀུན་གྱི། །འདོད་དོན་ཐམས་ཅད་སྒྲུབ་
བྱེད་པའོ། ། ཞེས་བཤད་པར་དམ་བཅས་ཏེ། གང་ཞིག་དྲན་པ་ཙམ་གྱིས།
ནས། ཐབས་བཟང་བོ་ནི་བསྙེན་པ་ཡིན། ། ཞེས་པའི་བར་གྱིས་རྗེ་བཙུན་མ་
འདི་ཉིད་ཀྱི་ཉེ་བའི་སྙིང་བོ་དང་། དེའི་ཆེ་བ་ཕན་ཡོན་དང་བཅས་པ་གསུངས།
འདིས་ཉེ་སྙིང་ལ་བརྟེན་ནས་མཁའ་སྤྱོད་སྒྲུབ་པའི་ཚུལ་གསུངས་པ་ལ་
དགོངས་ནས། ས་སྐྱའི་རྗེ་བཙུན་གོང་མ་རྣམས་ནཱ་རོ་མཁའ་སྤྱོད་ཀྱི་རང་གཞུང་
དུ་མཛད། ལྕང་སྐྱ་རོལ་བའི་རྡོ་རྗེས། ལེའུ་འདིར། མཁའ་འགྲོ་མ་ནི་ཀུན་གྱི་
གནས། ། སོགས་ཀྱིས་གསང་བའི་དཀྱིལ་འཁོར་བསྒོམ་ཚུལ་བསྟན་པས་ཡབ་
རྐྱང་དང་ཡུམ་རྐྱང་ཡབ་ཡུམ་ཚང་བར་བཀོད་པའི་དཀྱིལ་འཁོར་གསུམ་ཡོད་པ་
ལེའུ་འདི་དང་བཞིའི་འགྲེལ་གྱི་སྐབས་སུ། བཤད་རྒྱུད་རྣམས་ལས་དཀྱིལ་
འཁོར་གསུམ་ག་བསྟན་ཞིང་རེ་རེར་གཙོ་འཁོར་དང་ལྷ་གྲངས་མང་ཉུང་སྣ་
ཚོགས་དང༌། གཞུང་དེ་རྣམས་སུ་རྡོ་རྗེ་རྣལ་འབྱོར་མའི་བསྐྱེད་རྫོགས་ཀྱི་སྐོར་
མང་དུ་བཤད་པ་རྣམས་ལ་བརྟེན་ནས་གྲུབ་ཆེན་སོ་སོའི་མན་ངག་གིས་ཕྱེ་བས་
ལྷ་སྔགས་ཏིང་འཛིན་ལས་ཚོགས་ཀྱི་རིམ་པ་མང་དུ་གསུངས་པས་ནཱ་རོ་མཁའ་
སྤྱོད་ཀྱི་སྒེར་གཞུང་དུ་མི་གཟུང་གསུངས། བཟང་བོ་དཔལ་བས་འདིའི་བསྐྱེད་
རྫོགས་ཀྱི་ཟིན་བྲིས་སུ། ལེའུ་ཞེ་བདུན་པར། མཁའ་འགྲོ་མའི་རིག་པ་ཆེན་མོ་
བཟླས་ན་རིགས་ཐམས་ཅད་དབང་དུ་འདུ་བར་འགྱུར་རོ། ། རྟག་ཏུ་བཟླས་ན་
·622

ནཱ་རོ་མཁའ་སྤྱོད་མའི་རིམ་གཉིས་ཀྱི་སྨོན་འགྲེལ།
དཔལ་ཆེན་པོ་བསྐྱེད་པར་འགྱུར་རོ། ། ཞེས་པས་རྣལ་འབྱོར་མའི་སྔགས་ལ་
བརྟེན་ནས་མཁའ་སྤྱོད་སྒྲུབ་པ་བསྟན་པ་དང་། ལེའུ་སོ་གཉིས་པར། རྡོ་རྗེ་ཕག་
མོ་དེ་ཡིས་ནི། །ཁ་དོག་མཚོན་ཆ་འཆང་ལ་གཟིགས། ། ཞེས་པས་ལྷ་བསྟན་
པས་དེ་དག་གི་དོན་ཕྱོགས་གཅིག་ཏུ་བྱས་ཏེ་ནཱ་རོ་བས། ཕག་མོ་མཁའ་སྤྱོད་ཀྱི་
གཞུང་འདི་མཛད་པར་གསུངས། ལུང་ཕྱི་མ་འདི། སྐུ་ནི་དཀར་བོའི་ཁྲོ་བོ་ཆེ། །
དེ་ནས་དྲག་ཤུལ་གཟུགས་འཆང་བ། །རྡོ་རྗེ་ཕག་མོ་ལ་གཟིགས་པ། །དེ་ཡི་སྐུ་
མདོག་མཚོན་ཆ་འཕྱང༌། ། ཞེས་པ་ཡིན་རྒྱུ་འདྲ་སྟེ། བྲིས་ནོར་རྒྱུན་འབྱམས་
སམ་ཚིག་དོན་འགྲེལ་ཚུལ་གཞན་ནམ། ཀུན་གསལ་དུ། ཕག་མོ་དཀར་མོ་
ཞལ་བཞི་བ་ཕྱག་ན་རྡོ་རྗེ་དང་ཐོད་པ་བསྣམས་པ་བསྟན་པར་གསུངས་སོ། །
གཉིས་པ་ལ་གཉིས། ལམ་བསྒོམ་པའི་སྣོད་རུང་དུ་སྨོན་པ་དང་། རྟེན་དེ་ལ་
ལམ་རིམ་གཉིས་མཐར་ཕྱིན་པར་སྨོན་པའོ། ། དང་བོ་ནི། དལ་འབྱོར་གྲུ་ཆེན་
མི་རྟག་དྲན་པ་ཡི། །བ་དན་དཀར་བོས་བསྐྱོད་ནས་ལས་འབྲས་ཀྱི། །བླང་དོར་
མཐུན་པའི་རླུང་གིས་རབ་བསྐུལ་ནས། །འཇིགས་རུང་འཁོར་བའི་མཚོ་ལས་
སྒྲོལ་བར་ཤོག ། ཅེས་བྱུང་། ལམ་འདི་རྟེན་གང་བྱུང་གིས་བསྡོམ་ཡང་རྟོགས་
པ་རྒྱུད་ལ་མི་སྐྱེ་བས། རྟེན་དལ་འབྱོར་ཚང་བ་ངེས་པར་དགོས་པ་ཆུའི་ཕ་རོལ་
ཏུ་བགྲོད་པ་ལ་གཟིངས་བརྟན་པོ་བཞིན་དང་། གཞན་དུ་ནང་ནས་དལ་འབྱོར་
རྙེད་དཀའི་བསྐུལ་ལྕག་མེད་ན། བྱ་བ་ངན་ཞེན་སོགས་ཀྱིས་སྒྲུབ་པ་ལ་འཇུག་
ཏུ་མི་སྟེར། མི་རྟག་པ་མ་སྒོམ་ན་ཚེ་འདིའི་འཁྲི་བ་མི་ཆོད་པས་རླུང་ཡོར་གྱི་
དཔེས་བསྟན། ལས་འབྲས་གོ་འཛོལ་ན་ལོག་པར་ལྟུང་བ་རྣམས་སུ་ལྟུང་བས་
623

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
མཐུན་པའི་རླུང་དང་སྦྱར། དངོས་ཟིན་ཆུང་ངུ་དང་ཐུན་མོང་བའི་ཚེ་འདིའི་སྣང་
ཤས་ལྡོག་ཐབས་སྟེ་རགས་པའི་མི་རྟག་སྡུག་བསྔལ་སོགས་ཀྱིས་རྒྱུད་སྦྱངས།
དེའི་ཤུགས་ཀྱིས་ཕྲ་བའི་མི་རྟག་སྡུག་བསྔལ་སོགས་སྡུག་ཀུན་ཕྲ་བ་ལས་ཡིད་
འབྱུང་བ་འབྲིང་དང་ཐུན་མོང་བའི་ཕྱི་མའི་སྣང་ཤས་ལས་བློ་ལྡོག་ཚུལ་དང༌།
ལས་འབྲས་ལེགས་པར་མ་བསམ་པ་ལ་ཚུལ་ཁྲིམས་དག་པོ་མི་ཡོང་བས་ཞར་
ལ་བསླབ་པ་གཞན་གཉིས་ཀྱི་གཞི་ལྷག་པ་ཚུལ་ཁྲིམས་ཀྱི་བསླབ་པ་ལ་སློབ་
ཚུལ་ཡང་བསྟན་ཏོ། ། གཉིས་པ་ལ་གསུམ། བསྐྱེད་རིམ་ཕག་མོ་མཁའ་སྤྱོད།
རྫོགས་རིམ་རྩ་དབུ་མ། ལམ་དེ་དག་གིས་འབྲས་བུ་མངོན་དུ་བྱེད་ཚུལ་ལ་སྨོན་
པའོ། ། དང་བོལ། བསྐྱེད་རིམ་དངོས་དང་། དེའི་འབྲས་བུ་ཕྱིའི་མཁའ་སྤྱོད་
གང་ཟག་བསོད་ནམས་རབ་འབྲིང་ཐ་མས་འགྲུབ་ཚུལ་ལོ། ། དང་བོལ། སྔོན་
འགྲོ། དངོས་གཞི། རྗེས་དང་གསུམ་ལས། དང་བོ་ནི། བསླུ་མེད་སྐྱབས་
མགོན་གཙུག་གི་ནོར་བུར་བསྟེན། །མར་གྱུར་འགྲོ་བའི་དོན་ཆེན་སྙིང་ལ་
ཞུགས། །རྡོར་སེམས་བདུད་རྩིས་ཉེས་པའི་དྲི་མ་འཁྲུད། །རྗེ་བཙུན་བླ་མའི་
ཐུགས་རྗེས་སྐྱོང་བར་ཤོག ། ཅེས་བྱུང༌། ནཱ་རོའི་གཞུང་ཆུང་ལས། རྣལ་འབྱོར་
བརྒྱད་དངོས་ཟིན་ལ་སྩལ་བའི་ཁ་སྐོང་དུ། རྗེས་ཆེན་གྱིས་ཉལ་ལྡང་བདུད་རྩི་
མྱང་བ་གསུམ་བསྣན་ཏེ་རྣལ་འབྱོར་བཅུ་གཅིག་ཏུ་མཛད་དོ། ། ཉལ་བའི་རྣལ་
འབྱོར་ཐོག་མར་བཤད་པའི་རྒྱུ་མཚན་གྲུབ་ཆེན་ལོ་ཧི་བས། ཉིན་མོ་བཅོམ་
ལྡན་རྡོ་རྗེ་ཅན། །རྣལ་འབྱོར་མ་ནི་མཚན་མོར་བཤད། ། ཅེས་སྣང་སྟོང་གཉིས་
ལས་སྟོང་བ། ཐབས་ཤེས་གཉིས་ལས་ཤེས་རབ་ཀྱི་ཆ་གཙོ་བོར་སྟོན་པས་དང་།
624

ནཱ་རོ་མཁའ་སྤྱོད་མའི་རིམ་གཉིས་ཀྱི་སྨོན་འགྲེལ།
ཁྱད་པར་མི་དམིགས་པས་ན་མཚན་མོ་ཞེས་དེ་མཚོན་པ་དང༌། དེའི་སྒྲས་
བསྟན་པའི་ཤེས་རབ་སྟེང་ཕྱོགས་འོད་གསལ་ནང་གི་མཁའ་སྤྱོད་འདིར་བསྟན་
བྱའི་གཙོ་བོར་བྱས་ནས་སྟོན་པས་དེ་ལྟར་གསུངས། སྤྲོས་པ་དང་བཅས་མ་
བཅས་ཀྱི་ཉལ་ལུགས་གཉིས་བསྟན་པ་ལ། བཟང་བོ་དཔལ་བས། བསྐྱེད་
རྫོགས་ཀྱིས་གཉིས་པོ་དེར་ཕྱེ་བར་གསུངས་པའི་ཕྱི་མ་འདི་ས་ཆེན་གྱིས་བསཾ་
མི་ཁྱབ་པའི་རྣལ་འབྱོར་གྱི་ངང་ལ་ཉལ་བ་བཤད་པ་དང་དོན་འདྲའོ། ། དེ་དང་
མཐུན་པའི་ལྡང་ལུགས་གཉིས་དང་། དེ་ཀུན་ལ་རིམ་གཉིས་ཟབ་མོའི་འོད་
གསལ་ལས་གཟུགས་སྐུར་བཞེངས་ཚུལ་སོགས་དགོས་པ་མང་ངོ་། ། བདུད་
རྩི་མྱང་བ་བདུད་རྩི་རིལ་བུས་ཁ་དག་པར་བྱ་བ། དེ་བསྟེན་པའི་ཕན་ཡོན་རྒྱུད་
ནས་བཤད་པ་རྣམས་ཐོབ་པས་དྲི་མ་དག་པར་བྱེད་པས་ཁྲུས་དང་བྱེད་ལས་
མཚུངས། ཉིན་གྱི་བཟའ་བཏུང་བདུད་རྩིར་མོས་ནས་ཞེན་མེད་དུ་སྤྱོད་པ་ཟས་
ཀྱི་རྣལ་འབྱོར་སྐྱོང་བའང་དེས་ཤེས། འདི་ལ་བཟང་དཔལ་བས། རང་ལྷར་
གསལ་བས་ལུས། རྒྱལ་བ་ཀུན་འདུས་ཀྱི་ངོ་བོ་བཻ་གྱིས་སེམས། བདུད་རྩི་མྱང་
བས་ངག་དག་པར་བྱེད་གསུངས། ལམ་སྒོམ་པ་ལ་འཇུག་པ་ལ། ལམ་ལོག་པ་
མུ་སྟེགས་བྱེད་ལས་ཁྱད་པར་དུ་འཕགས་པ་སྐྱབས་འགྲོ་ནི། བསླུ་མེད་ཅེས་
གང་གིས་བསྟེན་པ་དེ་དག་ཐམས་ཅད་སྲིད་ཞིའི་རྒུད་པ་ལས་ངེས་པར་སྐྱོབས་
་.
ནུས་པའི་ཡོན་ཏན་དངོས། སྐྱོབ་ཚུལ་ལམ་ཐབས་མཁྱེན་ཅིང་སྐྱོབས་པའི་
ཐུགས་རྗེ་མངའ་བ་སྟེ་མཁྱེན་བརྩེ་ནུས་གསུམ་གྱི་ཡོན་ཏན་དང་། སྐྱབས་སུ་
བསྟེན་ན་ནམ་ཡང་མི་བསླུ་སྙམ་པའི་ཡིད་ཆེས་ཀྱི་དད་པ་སྟེ་རྒྱུ་གཉིས་དངོས་སུ་
625

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
བསྟན་པའི་ཤུགས་ཀྱིས་བློ་ལིང་བསྐྱར་གྱིས་ཡིད་གཏོད་པ་སྐྱབས་འགྲོའི་ངོ་བོ་
ཡང་བསྟན། འདི་མེད་ན་རྒྱུ་ཉོན་མོངས་མི་འཆོས་པས་འབྲས་བུ་སྡུག་བསྔལ་
མི་སྤོང་ངོ་། ། རྒྱུ་སྐྱབས་དང་འབྲས་སྐྱབས་ཀྱིས་སྐྱབས་སུ་འགྲོ་ཚུལ་ཤེས་པར་
བྱ་ཞིང་བསླབ་བྱ་ལས་འདའ་བར་མི་བྱེད། ལམ་དམན་པ་ཉན་རང་ལས་ཁྱད་
པར་དུ་བྱེད་པའི་སེམས་བསྐྱེད་ནི། མ་གྱུར་ཞེས་སོགས་ཏེ་གཞན་དོན་དོན་
གཉེར་དངོས་སུ་དང༌། དེ་སྒྲུབ་པ་ལ་རང་དོན་བྱང་ཆུབ་ངེས་པར་ཐོབ་དགོས་
པས་དེ་ཤུགས་ཀྱིས་བསྟན། སེམས་བསྐྱེད་དེ་རྒྱུ་བྱམས་དང་སྙིང་རྗེ་ལྷག་
བསམ་ཁྱད་པར་ཅན་ལ་ལྟོས་ཤིང་། དེ་ཡིད་འོང་གི་རྣམ་པར་སྒྲུབ་པ་ལ་མར་
དབང་མེད་དུ་ཁྲིད་པར་འཕྱན་པས་སྡུག་བསྔལ་བ་གོ་ཆེད་དེ་འགྲོ་བ་ཞེས་སྙིང་
ཤེས་སྔོན་དུ་འགྲོ་དགོས་པས་མར་གྱུར་དང༌། འགྲོ་བ་ཞེས་ལས་ཉོན་གྱིས་
:
རྗེའི་དམིགས་རྣམ་ཡང་ཟུར་བཏོན། འདི་མེད་ན་བླ་མེད་བྱང་ཆུབ་ཀྱི་རྒྱུར་མི་
འགྱུར་རོ། ། འདི་དག་ནི་སྤྱིའི་སྔོན་འགྲོ་དང་། ཁྱད་པར་ལ་འགལ་རྐྱེན་སྡིག་
སྒྲིབ་སྦྱོང་བ་རྡོར་སེམས་བསྒོམ་བཟླས་དང་། མཐུན་རྐྱེན་ཚོགས་བསྟེན་པ་བླ་
མའི་རྣལ་འབྱོར་གཉིས་རྐང་བ་ཕྱི་མ་གཉིས་ཀྱིས་སྟོན་ཏེ། རྡོར་སེམས་བདུད་
རྩིས་ཞེས་རྡོ་རྗེ་སེམས་དཔའ་ལ་བརྟེན་ནས་ཡི་གེ་བརྒྱ་བ་བཟླ་ཞིང་བདུད་རྩི་
འབེབས་སྦྱངས་ཀྱིས་ཉེས་པའི་ཚོགས་སྦྱོང་བ་གཙོ་བོར་བསྟན་ནས་གཞན་དུ་
རྡོ་རྗེ་མི་ཕྱེད་ཞེས་བརྗོད་ཅིང་། སེམས་དཔའ་སྲིད་པ་གསུམ་གཅིག་པ། ཞེས་
བླ་མའི་ཐུགས་བདེ་སྟོང་གཉིས་སུ་མེད་པའི་ཆུ་ཡིན་པས་རྡོར་སེམས་དང༌།
འཆི་མེད་རྡོ་རྗེའི་སྐུ་འགྲུབ་བྱེད་ཡིན་པས་བདུད་རྩི། གཉེན་པོ་གཞན་བསྟེན་པ་
626

ནཱ་རོ་མཁའ་སྤྱོད་མའི་རིམ་གཉིས་ཀྱི་སྨོན་འགྲེལ།
བས་རྣལ་འབྱོར་འདི་ཁྱད་ཐོན་པའི་ཚུལ་ཡང་གསུངས། བྱིན་རླབས་འཇུག་པ་
བླ་མའི་རྣལ་འབྱོར་ནི། རྗེ་བཙུན་བླ་མའི་ཐུགས་རྗེས་སྐྱོང་བར་ཤོག ། ཅེས་པ་
འདིས་སངས་རྒྱས་ཐམས་ཅད་ཀྱི་རང་བཞིན་ཡིན་པས་བླ་མ་གཅིག་པུར་མཆོད་
ཀྱང་མཆོད་ཡུལ་ཐམས་ཅད་མཆོད་པའི་གོ་ཆོད་པ་དང༌། སངས་རྒྱས་ཐམས་
ཅད་མཆོད་པ་ལས་ཀྱང་བླ་མའི་བ་སྤུའི་ཁུང་བུ་གཅིག་ལ་མཆོད་པ་བསོད་
ནམས་ཆེ་བ་སོགས་ཀྱིས་གཞན་ལས་ཁྱད་པར་དུ་འཕགས། འཛམ་གླིང་དུ་སྐྱེ་
འགྱུར་གྱི་བསོད་ནམས་ཀྱི་ལས་མངོན་པར་འདུ་བྱ་བ་དང་མཐུན་པར་བྱས་
ཀྱང་ཆོག འདི་ཞལ་ཤེས་དང་བོ་བླ་མ་བསྐྱེད་པའི་ཞལ་ཤེས་ལྟར་རམ་དཀྱུས་
ལྟར་བསྒོམ་ལ། རིམ་གཉིས་ཀྱི་རྟོགས་པ་དབང་བཞི་དང་འབྲེལ་བས་དེའི་
སྨིན་བྱེད་དུ་མཆོད་པ་མཎྜལ་ཀུན་ལ་ཕྱི་ནང་གསང་བ་དེ་ཁོ་ན་ཉིད་ཀྱིས་མཆོད་
པ་ཚང་བར་བྱེད། ཀུ་སུ་ལུའི་ཚོགས་བསགས་དབང་བཞི་ཐུན་མོང་དང་ཞལ་
ཤེས་ལྟར་གྱི་ཐུན་མོང་མ་ཡིན་པ་ལེན་ཚུལ་སོགས་ཀྱང་གསུངས། རྗེ་དང་
བཙུན་དང་བླ་མ་ཞེས་པ་གསུམ་གྱིས་ཡོན་ཏན་བསྟན་ནས། ཐུགས་རྗེས་སྐྱོང་
བར་ཤོག་ཅེས་དབང་བཞི་དང་འབྲེལ་བའི་རིམ་གཉིས་ཀྱི་རྟོགས་པ་ཁྱད་
འཕགས་སྐྱེ་བའི་སྨིན་བྱེད་དུ་འགྲོ་བ་ངེས་པར་དགོས་པའང་གསུངས་སོ། ། དེ་
དག་གི་ཚད་མེད་བླ་མ་ཞེས་པའི་བསྟན་དོན་ནོ། ། གཉིས་པ་དངོས་གཞི་ལ་
གཉིས། རིམ་གཉིས་ཟབ་མོའི་སྨིན་བྱེད་ལུགས་འདིའི་བྱིན་རླབས་ཁྱད་པར་
ཅན་གྱི་གནད་དོན་དངོས་བཟུང་བ། བསྐྱེད་རིམ་ཕག་མོ་མཁའ་སྤྱོད་དངོས་
ཉམས་སུ་ལེན་ཚུལ་ལོ། ། དང་བོ་ནི། སྣོད་རུང་དང་བོ་ཐུན་མོང་བའི་ལམ་
627

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
གྱིས་རྒྱུད་སྦྱངས་ཏེ་སྣོད་རུང་གཉིས་པ་འཁོར་ལོ་སྡོམ་པ་ཡབ་བཀའ་དང་།
ཡུམ་བཀའ་ལྷ་སོ་བདུན་ནམ་བཅུ་གསུམ་གྱི་དཀྱིལ་འཁོར་དུ་དབང་བསྐུར་
ལེགས་པར་ཐོབ་པ་ཞིག་གིས། འདིའི་ཐུན་མོང་མ་ཡིན་པའི་བྱིན་རླབས་ཟབ་
མོ་ཕྱི་ནང་གསང་བའི་མཁའ་སྤྱོད་ངོ་སྤྲོད་པ་ནི། ཡིད་འོང་རྒྱལ་ཡུམ་ཕྱི་ཡི་རྣལ་
འབྱོར་མ། །བཾ་ཡིག་ནང་གི་རྡོ་རྗེ་བཙུན་མོ་མཆོག །སེམས་ཉིད་སྟོང་གསལ་
གསང་བའི་མཁའ་སྤྱོད་ཡུམ། །རང་ཞལ་མཐོང་ནས་རྩེ་དགས་རོལ་བར་ཤོག
ཅེས་རྐང་བ་དང་བོས་བསྐྱེད་རིམ་ཕག་མོ་མཁའ་སྤྱོད་འགྲུབ་པའི་སྨིན་བྱེད་དང༌།
གཉིས་པས་ནང་རྫོགས་རིམ་ཟབ་མོ་གཏུམ་མོའི་རྣལ་འབྱོར་གཙོ་བོ་དང་ཞར་
ལ་ལུས་དཀྱིལ་བསྒོམ་ཚུལ་སོགས་མན་ངག་གཞན་དུ་མ་དང་། གསུམ་པས་
མཆོག་གི་མཁའ་སྤྱོད་བདེ་སྟོང་ཟ